google/wiki40b huggingface dataset:
Master System

Sejarah

Pembangunan konsol Master System bermula setelah Sega menyedari akan sambutan yang tidak begitu memberangsangkan bagi konsol pertama mereka iaitu Sega SG-1000. Dari konsol SG-1000, Sega mengeluarkan beberapa lagi variasi iaitu SC-3000 yang dikhususkan untuk komputer dan SG-1000 II yang dikemaskini. Sega juga bercadang untuk melancarkan variasi ketiga untuk konsol SG-1000 yang diberi nama Mark III.
Selepas pelancaran konsol Mark III di Jepun, Sega melakukan sedikit ubahsuai pada konsol ini yang akhirnya konsol Mark III bertukar nama kepada Master System dan dilancarkan di kawasan Amerika Utara serta Eropah dan Brazil. Konsol Master System yang diubahsuai daripada Mark III ini juga dilancarkan kembali di Jepun.
Sega berdepan dengan masalah tidak banyak permainan video yang dikeluarkan untuk konsol ini kerana polisi Nintendo pada ketika itu yang tidak membenarkan pembangun permainan video membangunkan permainan video selain daripada konsol NES. Perkara ini menyebabkan kesukaran untuk mencari pembangun permainan video untuk menghasilkan permainan video yang berkualiti untuk konsol ini.
Villadepera

Villadepera merupakan sebuah kawasan perbandaran di Sepanyol di Zamora, di komuniti autonomi Castile dan León.
Instiki

Instiki ialah sebuah atur cara wiki berdasarkan web yang dicipta oleh David Heinemeier Hansson. Ia ditulis dalam bahasa pengaturcaraan Ruby.
Pekan Seremban Jaya

Pentadbiran

Pekan Seremban Jaya merupakan salah sebuah mukim yang terdapat dalam Negeri Sembilan, dan juga merupakan satu dari mukim yang terletak dalam pentadbiran Daerah Seremban.
Lapangan Terbang Nanchang Qingyunpu

Lokasi dan kemudahan

Lapangan terbang ini terletak di Qingyunpu di Nanchang, ibu kota Provinsi Jiangxi, Tiongkok. Lapangan terbang ini memiliki landasan simen dengan panjang 2,417 meter (7,930 ft)  dan lebar 50 meter (160 ft), mampu menampung Boeing 737 dan pesawat udara sejenisnya. Ketinggiannya adalah 46 meter (151 ft) di atas permukaan laut.

Republik China

Lapangan terbang Qingyunpu, awalnya dinamai Lapangan Terbang Sanjiadian, dibangunkan sempena Pengepungan Kampanye Chiang Kai-shek terhadap Republik Soviet China, pangkalan komunis pemberontak di Jiangxi selatan. Lapangan Terbang Laoyingfang pada awalnya digunakan untuk tujuan itu, namun jaraknya yang dekat dengan pusat kota menghalang operasi ketenteraan yang sering dilancarkan oleh 250 pesawat perang yang bermarkas di sana.
Pada September 1933, Chiang memerintahkan pembangunan Bandar Sanjiadian di Qingyunpu, kemudian di pinggiran jauh Nanchang, dan menggerakkan 290,000 pekerja dari 83 daerah di Wilayah Jiangxi. Pembinaan rasmi dimulai pada 1 Ogos 1934, dan lapangan terbang dibuka pada musim bunga 1935. Pada saat itu, lapangan terbang ini merupakan yang terbesar di China, diproklamasikan sebagai "lapangan terbang nombor 1 di Timur Jauh". Lapangan terbang ini kemudian sering disebut sebagai Lapangan terbang Nanchang Baru.
Pada tahun 1933, Chiang Kai-shek menandatangani perjanjian dengan Perdana Menteri Itali Benito Mussolini untuk usaha mendirikan China bagi pengilangan pesawat terbang. Perusahaan ini, yang bernama Sino-Italian National Aircraft Works (SINAW), didirikan pada tahun 1934 di Nanchang, dengan kilang yang berlokasi di lapangan terbang Sanjiadian dan Laoyingfang. Perusahaan ini menjadi yang pertama oleh Hongdu Aviation Industry Group, salah satu pengilang pesawat udara utama China.
Setelah tamatnya Perang China-Jepun Kedua pada tahun 1937, kilang SINAW rosak teruk akibat pengeboman udara Jepun. Kesatuan Soviet menghantar pasukan udara sukarela ke Lapangan Terbang Qingyunpu untuk membantu China melawan Jepun. Lapangan terbang ini hancur dalam pertempuran, dan dibangun kembali setelah perang berakhir pada tahun 1945.
Pelacuran

Pelacuran ialah penjualan khidmat seksual, seperti seks oral atau hubungan seks, biasanya untuk wang, namun kadang-kadang juga untuk dadah, barang kemas ataupun hartanah. Seseorang yang melacurkan diri disebut pelacur. Kebanyakan pelacur ialah perempuan, namun ada juga pelacur lelaki.

Pelacur

Pelacur merujuk kepada lelaki atau wanita yang melakukan hubungan seksual secara sukarela bagi imbuhan wang. Sekiranya secara paksaan, ia ditakrifkan sebagai rogol. Bagi wanita yang menjalin hubungan seksual dengan pasangan terhad, satu atau dua sahaja bagi imbuhan wang, perlakuan ini dikenali sebagai perempuan simpanan. Bagi lelaki yang menjalin hubungan seksual dengan pasangan terhad, satu atau dua sahaja bagi imbuhan wang, perlakuan ini dikenali sebagai gigolo.
Pelacur biasanya terdedah kepada penyakit kelamin dan cenderung mendapat penyakit barah pangkal rahim. Barah pangkal rahim ini dipercayai disebabkan oleh Virus Papilloma Manusia (Human Papilloma Virus (HPV)) yang sering terdapat pada sel pangkal rahim apabila mereka didapati mempunyai perubahan pra-barah atau barah. Oleh itu, mereka yang aktif secara seksual atau sering bertukar pasangan perlu menjalani ujian kesihatan yang lebih kerap seperti ujian lumuran Pap.
Mapur, Riau Silip

Poskod

Poskod yang digunakan di Mapur adalah 33253. Terdapat 9 buah desa di dalam daerah kecamatan Riau Silip.
Sant Joan Despí

Sant Joan Despí merupakan sebuah kawasan perbandaran yang terletak di Sepanyol dalam daearh Baix Llobregat, wilayah Catalonia.
Bojongsari, Padaherang

Poskod

Poskod yang digunakan di Bojongsari adalah 46384. Terdapat buah desa di dalam daerah kecamatan Padaherang.
Kang Seul-gi

Kehidupan awal

Kang lahir pada 10 Februari 1994 di Ansan, Gyeonggi. Beliau belajar di Sekolah Menengah Ansan Byeolmang dan menghadiri Sekolah Seni Persembahan Seoul. Beliau boleh bercakap dalam Bahasa Korea dan Jepun.

2015–sekarang

Pada bulan Januari 2015, beliau membintangi sebuah teater muzikal, SM Entertainment School Oz dengan melakonkan watak utama, Dorothy. Dari bulan April sehingga Mei, beliau merupakan sebahagian daripada rancangan aneka ragam JTBC, Off to School.
Pada bulan Julai 2016, beliau mengeluarkan lagu "Don't Push Me" bersama Wendy sebagai sebahagian daripada runut bunyi drama KBS2, Uncontrollably Fond. Pada bulan Oktober 2016, Kang muncul di dalam King of Mask Singer sebagai seorang peserta di bawah nama Cinema Heaven.
Kang mengeluarkan lagu "You, Just Like That" yang digubah oleh Yoon Sang sebagai lagu tema Blade & Soul pada 18 November. Kang bersama Wendy dan artis-artis SM yang lain mengeluarkan sebuah lagu bertajuk "Sound of Your Heart" untuk SM Station pada 30 Disember.
Pada bulan Januari 2017, beliau mengeluarkan lagu "You're the Only One I See" bersama Wendy untuk runut bunyi drama KBS2, Hwarang: The Poet Warrior Youth. Beliau mengeluarkan sebuah lagu duet bertajuk "Darling U" bersama Yesung dari Super Junior pada 22 Januari sebagai sebahagian daripada SM Station.
Pada bulan Februari 2018, Seulgi telah disahkan akan menyertai barisan ahli untuk Law of the Jungle in Mexico. Pada bulan April, Seulgi telah disahkan akan menjadi sebahagian daripada rancangan aneka ragam JTBC, Secret Unnie bersama Sunmi. Seulgi juga ditampilkan di dalam lagu solo Moonbyul, "Selfish", yang dikeluarkan pada 23 Mei 2018.
Mindanao

Mindanao adalah pulau kedua terbesar di Filipina dan salah satu daripada tiga kelompok pulau utama bersama dengan Luzon dan Visayas. Mindanao, terletak di sebelah selatan Filipina, adalah kawasan hunian bersejarah bagi majoriti kaum Muslim atau suku Moro serta etnik lainnya seperti Marano dan Tausug. Peperangan untuk meraih kemerdekaan telah ditempuh oleh pelbagai faksi Muslim selama lima abad melawan para penguasa. Pasukan Sepanyol, Amerika, Jepun dan Filipina belum berhasil meredam tekad mereka yang ingin memisahkan diri dari Filipina yang majoriti penduduknya beragama Katolik. Kini, populasi beragama Katolik bertambah dengan pesatnya akibat pola pemilikan tanah yang tidak adil dan migrasi pendatang ke wilayah ini. Hal ini telah mencetuskan kemarahan kaum Muslim Mindanao yang miskin dan tersisih dan ini telah membangkitkan gerakan pemisah di sana.
Dalam beberapa tahun terakhir, Mindanao menjadi wilayah yang diperhatikan dengan teliti seiring dengan munculnya organisasi pengganas Islam yang berkait rapat dengan konflik di Timur Tengah. Mindanao dipercayai menjadi bes kelompok pengganas Abu Sayyaf dan Jemaah Islamiyah yang kemunculannya mengurangi peranan kelompok pejuang kemerdekaan yang lebih sederhana dan nasionalis seperti Barisan Pembebasan Islam Moro (MILF).
Luas Mindanao ialah 94.630 km², hanya lebih kecil 10.000 km² dari Luzon. Pulau ini bergunung-gunung, salah satunya adalah Gunung Apo yang tertinggi di Filipina. Pulau Mindanao berbatasan dengan Laut Sulu di sebelah barat, Laut Filipina di timur dan Laut Sulawesi di sebelah selatan.
Gagasan pulau Mindanao terdiri dari pulau Mindanao sendiri, serta Kepulauan Sulu di sebelah barat-daya. Gagasan pulau ini terbahagi kepada enam wilayah, yang kemudian dibahagikan menjadi 25 provinsi.
Agama di Mindanao kira-kira penduduk kaum Kristian: 70%, Islam: 20% & Lain-lain: 10%.
Lolo Gedang

Poskod

Poskod yang digunakan di Lolo Gedang adalah 37174. Terdapat 16 buah desa di dalam daerah kecamatan Gunung Raya.
Gunung Padampapu

Pengenalan

Gunung Padampapu adalah sebuah gunung yang terletak di daerah Poso Pesisir, regensi Poso, pulau Sulawesi, Indonesia.
Gunung Padampapu mempunyai ketinggian setinggi 1500 meter.

==Ulasan == Lihat juga Daftar gunung di Sulawesi
Kampung Parit Jari

Poskod

Poskod yang digunakan di Kampung Parit Jari adalah 01000.
Senoi

Orang-orang Senoi di Malaysia, mendiami lereng Titiwangsa iaitu di pedalaman Negeri Perak, Kelantan dan Pahang, dan merupakan salah satu kaum Orang Asli di Malaysia. Terdapat 6 suku kaum di dalam rumpun bangsa Senoi iaitu Che Wong, Mahmeri, Jah Hut, Semoq Beri, Semai dan Temiar.
Orang-orang Senoi merupakan orang pemburu dan pengumpul yang dilaporkan menggunakan mimpi jelas bagi memastikan mereka kekal gembira dan kesihatan mental.
Lapuran kajian lapangan yang dilakukan oleh Kilton Stewart sebelum Perang Dunia II dan diterbitkan pada awal 1950-an. Parapsykhologi Charles Tart dan pedagogi George Burr Leonard kemudian menonjolkan gambaran Stewart melalui buku dan pusat rehat Institute Esalen.
Penyelidik terkemudian tidak dapat mengesahkan kajian Stewart. Pada 1985 G. William Domhoff mengatakan bahawa dalam The Mystique of Dreams bahawa anthropologist yang bekerja dengan penduduk Temiar/Senoi melaporkan bahawa mereka biasa dengan konsep mimpi jelas (lucid dreaming) dan ia tidak terlalu penting bagi mereka.
Hamengkubuwono IX

Sri Sultan Hamengkubuwono IX (12 April 1912 - Oktober 1988) adalah Gabenor pertama Daerah Istimewa Yogyakarta, Sultan ke-9 Kesultanan Ngayogyakarta Hadiningrat (Kesultanan Yogyakarta) dan timbalan presiden Indonesia yang kedua.
Beliau dilahirkan di Sompilan Ngasem, Yogyakarta dan adalah anak kepada Sri Sultan Hamengkubuwono VIII dan Raden Ajeng Kustilah. Beliau menuntut di HIS di Yogyakarta, MULO di Semarang dan AMS di Bandung. Pada tahun 1930 beliau melanjutkan pelajarannya di Universiti Leiden di Belanda. Sultan muda ini telah menerima pendidikan cara Barat tetapi beliau tidak melupakan asal-usul Jawanya. Beliau ditabalkan sebagai Sultan Yogyakarta pada 18 Mac 1940 dan digelar: "Sampeyan Dalem Ingkang Sinuwun Kanjeng Sultan Hamengkubuwono Senopati Ing Alogo Ngabdurrakhman Sayidin Panotogomo Kholifatullah Ingkang Kaping Songo".
Sri Sultan Hamengkubuwono IX terkenal sebagai seorang yang memberi sokongan kuat kepada gerakan kemerdekaan di Indonesia. Beliau juga terkenal sebagai pendukung prinsip reformasi. Sebagai contoh, salah satu dasar kerajaan yang diperkenalnya adalah untuk memberi lebih banyak kuasa kepada ketua-ketua kampung dan juga membaharui pentadbiran kratonnya.
Jurus selepas pengisytiharan kemerdekaan Indonesia pada 17 Ogos 1945, beliau dan Sri Paku Alam VIII memutuskan untuk menyokong penubuhan republik yang baru itu. Pada awal 1946, ibu kota Indonesia dengan cara senyap dipindahkan ke Yogyakarta dan Sri Sultan telah memberi dana untuk membangunkan mekanisme kerajaan itu. Pihak Belanda pula tidak berani untuk menggulingkan Sri Sultan. Semasa pendudukan selama enam bulan oleh Belanda pada 1949, mereka cuba untuk memujuk Sri Sultan untuk mengetuai sebuah kerajaan seluruh Jawa yang mereka reka tetapi tidak berjaya. Sewaktu masa pendudukan, Sri Sultan sering berhubung dengan gerila republik Indonesia yang beroperasi di kampung yang sekitaran. Disebabkan peranan aktif yang diambilnya semasa waktu pendudukan ini, kesultanannya dinaikkan taraf ke sebuah "dearah istimewa" dengan Sri Sultan sebagai Gabenor dan Sri Paku Alam VIII sebagai Naib Gabenor seumur hidup dan melapor langsung kepada kerajaan pusat di Jakarta dan bukan kepada Gabenor Jawa Tengah.
Selain menjadi Gabenor Yogyakarta, beliau juga dilantik sebagai Menteri Pertahanan pada tahun 1950an dan juga Menteri Penyelaras bagi Ekonomi, Perindustrian dan Pembangunan semasa pemerintahan Suharto, sebelum dinaikkan menjadi Naib Presiden Indonesia pada 1973. Sri Sultan terkenal sebagai seorang yang menolak tawaran untuk melanjutkan penggalnya ke peringkat kedua untuk membantah kuasa authoritarian yang dipegang oleh Suharto.
Sri Sultan Hamengkubuwono IX meninggal dunia di George Washington University Medical Center, Amerika Syarikat, semasa dirawat disana pada Oktober 1988 dan dikebumikan di pemakaman diraja di Imogiri, Yogyakarta. Di kraton diraja di sana terdapat sebuah muzium yang didirikan untuk memperingati sumbangan beliau.
Tanggulun Timur

Poskod

Poskod yang digunakan di Tanggulun Timur adalah 41271. Terdapat buah desa di dalam daerah kecamatan Kalijati.
Filem Zapruder

Filem Zapruder ialah urutan gambar gerak warna 8mm senyap difilemkan oleh Abraham Zapruder dengan kamera filem rumah Bell Howell, ketika perarakan Presiden Amerika Syarikat John F. Kennedy melewati Dealey Plaza di Dallas, Texas, pada 22 November 1963 Tidak disangka-sangka, ia akhirnya menangkap pembunuhan Presiden. 
Walaupun bukan satu-satunya filem penangkapan itu, filem Zapruder telah digambarkan sebagai yang paling lengkap, memberikan pandangan yang agak jelas dari kedudukan yang agak tinggi di sisi yang mana luka kepala maut presiden dapat dilihat. Ia adalah bahagian penting dari pendengaran Suruhanjaya Warren dan semua penyiasatan berikutnya pembunuhan itu, dan ia merupakan salah satu filem yang paling dikaji dalam sejarah. Ketidaksamaan terhebat ialah filem yang ditangkap oleh pukulan maut kepada ketua Presiden Kennedy apabila limosin presidennya hampir tepat di depan, dan sedikit di bawah, kedudukan Zapruder.
Abdul Kadir Jasin

Kerjaya

Kadir Jasin dilahirkan pada 23 Ogos 1947 di Kampung Tanah Merah, Mukim Guar Kepayang, Pendang (ketika itu Kota Star), Kedah.
Selepas belajar di Tingkatan 6 di Kedah, beliau menjadi wartawan di Bernama (1969) yang ketika itu terletak di sebuah banglo lama di Jalan Tun Abdul Razak. Ketika itu, Peristiwa 13 Mei baru sebulan berlalu. Ketika itu, masih banyak mayat mangsa di Hospital Besar Kuala Lumpur belum dituntut.
Kerjaya wartawan memang sesuai dengan dirinya. Beliau pernah menjadi "Group Editor" di NSTP (1988-2000) dan merupakan Ketua Editor di Berita Publishing Sdn Bhd (2000-sekarang); menulis kolum "Other Thots" dalam majalah Malaysian Business dan telah menterjemah buku tulisan Tun Dr Mahathir, "Doctor In The House" kepada bahasa Melayu iaitu bertajuk "Doktor Umum".

Saman Datuk Zaid

Pada 7 Disember 2009, Ahli Majlis Pimpinan Pusat Parti Keadilan Rakyat (PKR) Datuk Zaid Ibrahim menyaman beliau kerana didakwa memfitnahnya sebagai "pengacau" dalam parti itu pada Oktober 2009. Bekas menteri di Jabatan Perdana Menteri menuntut beliau membayar ganti rugi dan memohon maaf kepadanya berhubung artikel "Zaid, the Hurricane Hattie of PR" di blognya pada 21 Oktober 2009.
Perdana Menteri Yunani

Perdana Menteri Yunani (Bahasa Yunani: Πρωθυπουργός της Ελλάδας, Pro̱thypourgós ti̱s Elládas), atau secara rasminya Perdana Menteri Republik Yunani (Bahasa Yunani: Πρωθυπουργός της Ελληνικής Δημοκρατίας, Pro̱thypourgós ti̱s Elli̱nikí̱s Di̱mokratías), merupakan ketua pemerintah Republik Yunani Kelima serta kabinetnya. Jawatan ini dirujuk dalam Perlembagaan Yunani sebagai "Presiden Pemerintah" (Πρόεδρος της Κυβερνήσεως, Próedros ti̱s Kybernēseo̱s), maka penjawat pejabat ini turut dianggap dan digelar sebagai seorang "Presiden".
Penyandang terkini jawatan ini ialah Kyriakos Mitsotakis yang memulakan jawatannya pada 8 Julai 2019.
Perdana Menteri Yunani dilantik secara rasminya oleh presiden negara tersebut.
El Casar

El Casar merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Kepala peledak

Etimologi

Semasa pembangunan awal torpedo untuk kegunaan tentera laut, torpedo ini boleh dipasang dengan beban muatan lengai yang bertujuan untuk digunakan semasa latihan dan ujian tembakan. Keadaan ini dirujuk sebagai peacehead. Bahan letupan yang dibawa oleh senjata yang bertujuan untuk digunakan dalam peperangan pula dikenali sebagai warhead. Istilah peacehead kemudian secara beransur-ansur mula tidak digunakan.
Kampung Tanjong Piring

Poskod

Poskod yang digunakan di Kampung Tanjong Piring, Sik, Kedah adalah 08210.
Sekolah Kebangsaan (Felda) Bt Mendi

Pencapaian

Seramai 5 orang pelajar Tahun 6 memperoleh 5A pada tahun 2015
Burung Camar Berjalur

Ciri-ciri

Burung Camar Berjalur ialah haiwan yang tergolong dalam golongan benda hidup. Burung Camar Berjalur adalah haiwan berdarah panas, mempunyai sayap dan tubuh yang diselubungi bulu pelepah. Paruh Burung Camar Berjalur tidak bergigi.

Makanan

Seperti burung ten lain, Camar Jambu memakan ikan.

Pembiakan

Burung Camar Berjalur membiak dengan bertelur. Telur Burung Camar Berjalur bercangkerang keras.

Habitat

Burung Camar Jambu membiak di persisiran Atlantik Eropah dan Amerika Utara, dan berhijrah ke Caribbean dan barat Afrika ada musim sejuk.
Mareugheol

Mareugheol merupakan sebuah komun di jabatan Puy-de-Dôme di tengah Perancis.
El Grado

El Grado merupakan sebuah kawasan perbandaran yang terletak di wilayah Huesca, Aragon, Sepanyol
Sekolah Kebangsaan Jalan Enam

Sejarah

Sekolah Kebangsaan Jalan Enam, Bandar Baru Bangi telah ditubuhkan pada tahun 1986 di atas tapak yang disediakan oleh PKNS seluas lebih kurang 2.8 hektar.
Pembinaannya bermula pada awal tahun 1985 terdiri dari 2 blok bangunan tiga tingkat,sebuah kantin dan padang permainan.Pada awal penggal kedua persekolahan 1986,sekolah ini telah memulakan operasinya dengan murid seramai 435 orang dan 17 orang guru.
Pada tahun 1991, kelas kanak-kanak bermaslah Pembelajaran(KKBP )telah diadakan. Pada tahun 1993 satu blok bangunan dua tingkat telah didirikan dan boleh diduduki pada tahun berikutnya. Pada tahun 1988, sekolah telah mendapat satu lagi bangunan 3 tingkat dan bangunan itu telah siap pada tahun 1999 dan mula diduduki pada tahun 2000.
Usmate Velate

Usmate Velate merupakan kawasan yang terletak di wilayah Milan, Itali utara. Bandar ini memiliki populasi sebesar 9,132 orang. Bandar ini juga memiliki keluasan wilayah sebesar 10.0 kilometer persegi.
Cylindrophiidae

Taburan geografi

Ular ini ditemui dari Sri Lanka ke timur melalui Myanmar, Thailand, Kemboja, Vietnam dan Kepulauan Melayu hingga sejauh Kepulauan Aru dekat pantai barat New Guinea. Ia juga ditemui di selatan China (Fujian, Hong Kong dan Pulau Hainan) dan Laos.

Keterangan

Giginya sederhana dan subekual, iaitu 10-12 batang di setiap maksila dan tiada di pramaksila. Kepalanya kecil dan tidak ketara dari leher. Matanya sangat halus dengan anak mata yang bulat atau bujur menegak. Kepalanya mempunyai pengadang yang besar dan bersimetri, dengan nostril dalam satu nasal yang membentuk sutur dengan felonya di sebalik rostral. Badannya berbentuk silinder. Sisik dorsalnya licin dalam 19, 21, atau 23 baris. Sisik ventralya lebih besar sedikit ataupun sama besar dengan sisik dorsal. Ekornya teramat kecil dan tumpul.
Izagaondoa

Izagaondoa merupakan sebuah kawasan perbandaran yang terletak di Sepanyol dalam wilayah Navarre.
Kitab Bilangan

Kitab Bilangan (dari Yunani Ἀριθμοί, Arithmoi; Bahasa Ibrani: במדבר, Bəmidbar, "Di gurun...") merupakan kitab keempat dalam Alkitab Ibrani dan juga yang keempat daripada lima kitab Taurat.
Kitab Bilangan bermula di Gunung Sinai, di mana Bani Israel atau kaum Ibrani menerima hukum dan perjanjian dari Tuhan, dan Tuhan menemani mereka di perlindungan itu. Kaum Ibrani ditugaskan untuk mengambil alih Negeri Kanaan. Maka mereka dibilang sementara persiapan dibuat untuk menyambung perarakan mereka. Maka kaum Ibrani memulakan perjalanan, tetapi dengan serta-merta mereka "bersungut" akan kesusah-payahan perjalanan mereka. Mereka tiba di sempadan Kanaan dan menghantar perisik ke negeri itu, tetapi setelah mendengar khabar perisik itu, kaum Ibrani enggan merampas Kanaan, maka Tuhan menghukum mereka mati di keliaran hingga keturunan baru membesar untuk melaksanakan tugas itu. Kitab ini berakhir dengan keturunan baru Ibrani di dataran Moab yang bersiap sedia untuk menyeberangi Sungai Jordan.
Kitab Bilangan merupakan kemuncak kisah pembebasan Bani Israel dari penindasan di Mesir dan perjalanan mereka untuk menguasai tanah yang dijanjikan oleh Tuhan kepada bapa-bapa mereka. Oleh itu, kitab ini mengakhiri tema-tema yang diperkenalkan dalam Kitab Kejadian lalu dikembangkan dalam Kitab Keluaran dan Imamat, bahawa Tuhan telah berjanji kepada Bani Israel bahawa mereka bakal menjadi sebuah bangsa yang hebat, dan mereka akan menjalin hubungan yang istimewa dengan tuhan mereka iaitu Yahweh, dan mereka akan memiliki tanah Kanaan. Oleh yang demikian, Kitab Bilangan juga menekankan kepentingan kesucian, kewarakan dan kepercayaan: biarpun dalam kehadiran Tuhan dan para pendetanya, bangsa Israel kekurangan kepercayaan maka pemilikan tanah itu terserah kepada keturunan yang seterusnya. Kitab ini lama dan rumit sejarahnya, tetapi bentuknya yang muktamad mungkin adalah hasil daripada suntingan oleh paderi ke atas catatan asli Yahwis pada sekitar awal zaman Parsi (abad ke-5 SM).
Minyak buatan

Minyak buatan ialah minyak yang terdiri daripada sebatian-sebatian kimia yang pada asalnya tidak wujud dalam minyak mentah (petroleum) tetapi dikilang secara buatan (disintesiskan) daripada sebatian-sebatian yang lain. Minyak buatan boleh dijadikan pengganti untuk petroleum atau dikilang khas untuk dijadikan pengganti bagi minyak pelincir seperti minyak hitam biasa (atau mineral) yang ditapis daripada petroleum.
Minyak buatan hanya dikilang sebagai pengganti untuk petroleum ketika terdapat kekurangan atau kerana petroleum terlalu mahal. Ketika minyak buatan ditapis daripada petroleum untuk menjadi pengganti pelincir, ini secara amnya disebabkan oleh sifat-sifat minyak buatan yang lebih baik.
Minyak hitam buatan sering disintesiskan daripada zat tindak balas (stok makanan ternakan) yang berasal daripada petroleum melalui proses Fischer-Tropsch, tetapi sebatian-sebatian dalam minyak hitam buatan mempunyai struktur-struktur molekul yang berbeza daripada struktur-struktur molekul yang wujud dalam petroleum pada asalnya. Proses Fischer-Tropsch menukarkan karbon dioksida, karbon monoksida, dan metana menjadi berbagai-bagai jenis hidrokarbon cecair. Karbon dioksida dan karbon monoksida dihasilkan oleh pengoksidaan separa daripada bahan-bahan api berdasarkan batu arang dan kayu.
Proses Fischer-Tropsch ini telah diperkembangkan dan digunakan secara meluas dalam Perang Dunia II oleh Jerman yang mempunyai bekalan minyak mentah yang terbatas. Pengeluaran minyak buatan tahunan Jerman mencapai melebihi 90 juta tan pada tahun 1944. Proses ini kini dipergunakan oleh Afrika Selatan untuk mengeluarkan kebanyakan dieselnya daripada batu arang. Terdapat banyak syarikat yang sedang memperkembangkan proses ini untuk membolehkan eksploitasi apa yang digelarkan rizab gas terlantar yang merupakan rizab-rizab yang tidak dapat dieksploitasikan dengan teknologi LNG dan talian paip biasa.
Maktab Rendah Sains MARA Muadzam Shah

Alamat

Maktab Rendah Sains MARA Muadzam Shah

Persiaran DARA
Bandar Muadzam Shah

26700 Muadzam Shah
Pahang
Tel : 09-4523424, 09-4523425

Fax : 09-4523423
Los Llanos de Aridane

Los Llanos de Aridane merupakan sebuah kawasan perbandaran di Sepanyol di Santa Cruz de Tenerife, di komuniti autonomi Canary.
Cheilly-lès-Maranges

Cheilly-lès-Maranges ialah komun di jabatan Saône-et-Loire dan di kawasan Bourgogne di timur Perancis.
Kampung Melayu Batu 16, Batu Kurau

Poskod

Poskod yang digunakan di Kampung Melayu Batu 16, Batu Kurau, Perak ialah 34500.